CELEX: E2020C0156
Language: lv
Date: 2020-12-16 00:00:00
Title: EBTA Uzraudzības iestādes Lēmums Nr. 156/20/COL (2020. gada 16. decembris), ar ko pieņem pamatnostādnes par atsevišķiem valsts atbalsta pasākumiem saistībā ar siltumnīcefekta gāzu emisijas kvotu tirdzniecības sistēmu pēc 2021. gada [2021/604]

15.4.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 130/1
               
            
         EBTA UZRAUDZĪBAS IESTĀDES LĒMUMS Nr. 156/20/COL
         (2020. gada 16. decembris),
         ar ko pieņem pamatnostādnes par atsevišķiem valsts atbalsta pasākumiem saistībā ar siltumnīcefekta gāzu emisijas kvotu tirdzniecības sistēmu pēc 2021. gada [2021/604]
         EBTA UZRAUDZĪBAS IESTĀDE (“UZRAUDZĪBAS IESTĀDE”),
         ŅEMOT VĒRĀ:
         Līgumu par Eiropas Ekonomikas zonu (“EEZ līgums”) un jo īpaši tā 61.–63. pantu un 26. protokolu,
         Nolīgumu starp EBTA valstīm par Uzraudzības iestādes un Tiesas izveidi (“Uzraudzības iestādes un Tiesas nolīgums”) un jo īpaši tā 24. pantu un 5. panta 2. punkta b) apakšpunktu.
         TĀ KĀ:
         Saskaņā ar Uzraudzības iestādes un Tiesas nolīguma 24. pantu Uzraudzības iestāde īsteno EEZ līguma noteikumus par valsts atbalstu.
         Saskaņā ar Uzraudzības iestādes un Tiesas nolīguma 5. panta 2. punkta b) apakšpunktu Uzraudzības iestāde sniedz paziņojumus vai izdod pamatnostādnes par EEZ līgumā regulētajiem jautājumiem, ja minētais Līgums vai Uzraudzības iestādes un Tiesas nolīgums to skaidri paredz vai ja Uzraudzības iestāde to uzskata par nepieciešamu.
         Uzraudzības iestādes pamatnostādnes par atsevišķiem valsts atbalsta pasākumiem saistībā ar siltumnīcefekta gāzu emisijas kvotu tirdzniecības sistēmu pēc 2012. gada ir piemērojamas līdz 2020. gada 31. decembrim (1).
         2020. gada 21. septembrī Eiropas Komisija (“Komisija) pieņēma Pamatnostādnes par atsevišķiem valsts atbalsta pasākumiem saistībā ar siltumnīcefekta gāzu emisijas kvotu tirdzniecības sistēmu pēc 2021. gada (“Pamatnostādnes”) (2). Pamatnostādnēs ir izklāstīti nosacījumi, ar kādiem konkrētus atbalsta pasākumus, kas paredzēti Eiropas Parlamenta un Padomes Direktīvas 2003/87/EK (3) 10.a panta 6. punktā un 10.b pantā, var izskatīt par saderīgiem.
         Pamatnostādnes attiecas arī uz Eiropas Ekonomikas zonu (“EEZ”).
         EEZ valsts atbalsta noteikumu vienveidīga piemērošana ir jānodrošina visā EEZ atbilstoši EEZ līguma 1. pantā noteiktajam viendabīguma mērķim.
         Ir lietderīgi Uzraudzības iestādes pašlaik piemērojamās pamatnostādnes aizstāt ar jaunām pamatnostādnēm par atsevišķiem valsts atbalsta pasākumiem saistībā ar siltumnīcefekta gāzu emisijas kvotu tirdzniecības sistēmu pēc 2021. gada, kuras atbilst Komisijas pamatnostādnēm (4).
         Saskaņā ar EEZ līguma XV pielikuma nodaļas “VISPĀRĪGA INFORMĀCIJA” II punktu Uzraudzības iestādei pēc apspriešanās ar Komisiju ir jāpieņem tiesību akti, kas atbilst Eiropas Komisijas pieņemtajiem tiesību aktiem,
         APSPRIEDUSIES ar Komisiju,
         APSPRIEDUSIES ar EBTA valstīm,
         IR PIEŅĒMUSI ŠO LĒMUMU.
         
            1. pants
            EBTA uzraudzības iestāde pieņem jaunas “Pamatnostādnes par atsevišķiem valsts atbalsta pasākumiem saistībā ar siltumnīcefekta gāzu emisijas kvotu tirdzniecības sistēmu pēc 2021. gada”. Jaunās pamatnostādnes ir pievienotas šim lēmumam un ir tā neatņemama sastāvdaļa.
         
         
            2. pants
            Autentisks ir tikai šā lēmuma teksts angļu valodā.
         
         
            Lēmums pieņemts Briselē 2020. gada 16. decembrī.
            
               EBTA Uzraudzības iestādes vārdā –
            
            
               
                  priekšsēdētāja,
               
               
                  atbildīgā kolēģijas locekle
               
               Bente ANGELL-HANSEN
            
            
               
                  kolēģijas loceklis
               
               Frank J. BÜCHEL
            
            
               
                  kolēģijas loceklis
               
               Högni KRISTJÁNSSON
            
            
               
                  līdzparakstījies Tieslietu un administratīvo lietu
               
               
                  nodaļas direktors
               
               Carsten ZATSCHLER
            
         
         
            (1)  OV L 296, 7.11.2013., 25. lpp.
         
         
            (2)  OV C 317, 25.9.2020., 5. lpp.
         
         
            (3)  Eiropas Parlamenta un Padomes Direktīva 2003/87/EK (2003. gada 13. oktobris), ar kuru nosaka sistēmu siltumnīcas efektu izraisošo gāzu emisijas kvotu tirdzniecībai Savienībā un groza Padomes Direktīvu 96/61/EK (OV L 275, 25.10.2003., 32. lpp.). Direktīva ir iekļauta EEZ līguma XX pielikuma 21. punkta a) apakšpunkta l) punktā ar EEZ Apvienotās komitejas Lēmumu Nr. 146/2007 (OV L 100, 10.4.2008., 92. lpp. un EEZ papildinājums Nr. 19, 10.4.2008., 90. lpp.).
         
            (4)  Dokumenta Nr.: 1166905.